এই সব প্রখর যুক্তির জবাব না দিয়ে অনেকে শুধু আবেগে ভেসে যেতে চান। উত্তর চন্দননগরের বাসিন্দা সমীরণ রায় যেমন বললেন, “খেলার মাঠের সঙ্গে রাজনীতিকে গুলিয়ে ফেলা ঠিক না। কই, আর্জেন্তিনা ও ব্রাজিলের পতাকা ঝোলালে আপত্তি করেন না তো? মুঘলরা কবে এ দেশে সম্পদ হরণ করেছিল, সে জন্য এখন আমরা কি তাদের বংশধরদের খুঁজে বের করে শূলে চড়াব? করিনা কাপুরের ছেলের নাম তৈমুর যদি হতে পারে, তা হলে ফরাসি পতাকা ওড়ানোয় আপত্তি কোথায়?”